text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
"آرثر" كانت العنف، والوضع المالي المتدهور والانتقال من بيت للتاني. الأم "ماري" عشان تنقذ أطفالها من تأثير الأب عليهم، كانت بتقعد تحكيلهم قصص بتدور في عوالم الفروسية في القرون الوسطى، قصص وحواديت كانت منفذ ليهم إن هما يهربوا من الواقع القاسي. ما فيش، يا عزيزي، مبدع بدون معاناة! "بس أنا | Statement | Khaleeji | 194 |
يا ، عمري ما شُفتك بتعاني!" يعني انت كنت شُفتني بأبدع؟! خلّيها على الله! المهم، "دويل" يكبر، ويبقى جواه شغف كبير للكتابة، ويحلم بإنه يكون واحد من أهم الكُتّاب للروايات، زي مَثَله الأعلى "والتر سكوت". لمّا "دويل" بيتم 27 سنة، سنة 1886، بيكون خلّص دراسة الطب، وعاش مغامرات بطول سواحل | Question | Khaleeji | 208 |
"أفريقيا" والقطب الشمالي. اشتغل جرّاح على متن سفينة لصيد الحيتان، وكمان اتجوز، ومع الجواز والضغوط المادية، زي أحد يعني... انت ملاحظ، يا عزيزي، إن الحلقات كتيرة الفترة دي! بيفكر ليه ما يكتبش قصص جريمة زي اللي كانت رائجة وقتها، رغم إنه، يا عزيزي، كان شايفها أدب مبتذل، إلا إن فلوسها | Statement | Khaleeji | 209 |
هتحرره ماديًا وذهنيًا، عشان يتحقق حلمه في إنه يكتب روايات تاريخية عظيمة تخلّد اسمه. هو كل مبدع كدا، يا عزيزي، يقعد يقنع نفسه إن هو بس بيكتب الحاجات دي عشان فلوس زنقة، وإن شاء الله، هيركّز في المشروع الكبير بقى اللي هيكسّر الدنيا، المشروع الكبير بيتعمل وبيفشل، وما بيتبقالهوش غير | Statement | Masri | 206 |
الأعمال اللي كان بيعملها عشان الفلوس! بيكتشف في الآخر، يا عزيزي، إن هو بيعرف يعمل دا، وإن دا كويس، وإن الشغل الروتيني أحيانًا أحسن من الشغل اللي بنقعد نأجله! "آرثر" ما كانش عارف إن أول قصة بيكتبها لـ"شيرلوك هولمز"، إنه قاعد بيأسس Brand جديد، شيء مختلف وFresh عن قصص الجريمة | Statement | Khaleeji | 199 |
اللي كانت موجودة في الوقت دا، Brand قايم على محقق فريد من نوعه، عنده قوة ملاحظة غير عادية، وعقل أسطوري، بيستخدم الأساليب العلمية عشان يحل أصعب الجرايم. كل قصص الجريمة الحديثة بتبدأ بالتركيبة اللي عملها "آرثر"، جريمة قتل، ثم تحقيق، ثم الوصول للمجرم. "وإيه يا الصعب في دا؟! ما دي | Question | Khaleeji | 200 |
خطوات منطقية لأي جريمة في الدنيا!" عزيزي، دا على قَدْر بساطته، إلا إنه ما كانش موجود قبل كدا! عشرات المحققين زي "هيركيول بوارو"، اللي اخترعته "أجاثا كريستي"، الشخصية الأشهر عند "أجاثا كريستي"، و"دكتور " و"المحقق " كلهم طالعين من عباءة "شيرلوك هولمز". انت واخد بالك، يا عزيزي، من "المحقق "، | Statement | Iraqi | 209 |
و"كونان دويل"؟ اتأسست أول مرحلة من شخصية "شيرلوك هولمز"، بإلهام من "جوزيف بيل" أستاذ "آرثر" في كلية الطب، وكان عنده كتير من الصفات الجسدية لـ"هولمز"، زي النحافة وطريقة المشي الغريبة، ولكن السمة المشتركة ليه مع "هولمز" كان عقله الاستثنائي، المتميز بقوة الملاحظة والاستنتاج، واللي كانت دايمًا مبهرة لطلابه، بيقدر يحدد | Question | Masri | 225 |
Profile المريض بالكامل قبل ما المريض ينطق بكلمة، زي شغله ومحل إقامته وحالته الاجتماعية وبعض التجارب اللي ممكن يكون مر بيها! لو متخيل، يا عزيزي، إن اختراع "هولمز" اختراع ذكي، فخلّيني أقولّك على اختراع أكثر عبقرية، "واطسون"، صديق "هولمز"، الصديق الوحيد لـ"هولمز" والشاهد على مغامراته، وكمان هو راوي الأحداث، ودي | Statement | Khaleeji | 225 |
ضربة ما تقلّش معلمة عن صناعة "شيرلوك"! "واطسون"، لحسن حظنا يعني، ما عندهوش نفس ذكاء "شيرلوك" الفذ"، ولكنه شبهنا احنا أكتر. "اتكلم عن نفسك يا !" انت عندك ذكاء "شيرلوك"؟ هه؟! هه؟! بأهزر، يا عزيزي، انت أحسن من 100 "شيرلوك"! انت بس اشتغل على نفسك وخُد "كورسات"! "واطسون" هو الشخصية | Question | Iraqi | 216 |
الطبيعية الوحيدة في عالم عجيب، ومفتون بـ"شيرلوك" زينا بالظبط. وجود "واطسون" كان مهم، لأن هو الوسيط المثالي بين القارئ وبين "هولمز"، شخصية الكاتب بيسند عليها الجُمَل اللي "شيرلوك" المفروض يقولها جوا دماغه، فيفكر فيها بصوت عالي مع "واطسون"، خصوصًا، إنه شخص موثوق فيه، والأهم، إنه مش أعمى عن عيوب صاحبه، | Statement | Masri | 224 |
العيوب اللي بترجع "هولمز" من أرض الخيال للواقع، وبتزوّد تورطنا العاطفي معاه، بتدّينا إحساس إنه إنسان زيه زينا، بالرغم من ذكائه الخارق، لأنه مش شخص كامل. شخصيتين بالعظمة دي، هيعملوا واحدة من أعقد وأجمل علاقات الصداقة في الأدب. تركيبة "هولمز" و"واطسون" اللي قايمة على اتنين محققين، واحد ذكي جدًا، والتاني | Statement | Masri | 231 |
أقل ذكاءً، هي الوصفة السحرية اللي هتطغى على القصة البوليسية للكتب والمسلسلات والأفلام لحد النهاردة. أي محقق، معاه صاحبه، المهم، "دويل" بينشر أول قصة لـ"شيرلوك هولمز"، A Study In Scarlet، "دراسة في اللون القرمزي"، اللي اتنشرت بمقابل ضعيف جدًا، بـ25 دولار، وكان لازم يستنى نشرها سنة كاملة، لأن دار النشر | Statement | Maghrebi | 211 |
كانت شايفة إن السوق غرقان بالنوع دا من الروايات الرخيصة! ورغم إن القصة دي، النهاردة، بتُعتبر من الـ"كلاسيكيات"، إلا إنها لمّا نزلت، فشلت تجاريًا! ولكن "دويل" ما كانش فارق معاه هذا الفشل، ودا لأنه كان شايف إن "هولمز" مجرد بطل لأدب رخيص، ودي سبّوبة، وكويس بقى إن هي خلصت لحد | Statement | Khaleeji | 200 |
كدا، عشان يركّز بقى على رواياته التاريخية العظيمة، دي نحتاية في السريع! جريمة، تحقيق، قاتل. سلّم وانزل! سلّم، والحق معرض الكتاب! ولكن، يا عزيزي، الخبر الوحش لـ"دويل"، أن هناك ناشر أمريكي قرا القصة وعجبته جدًا، ولمّا زار "لندن"، دعا "آرثر" للعشا مع الكاتب الشهير "أوسكار وايلد" بنفسه، وطلب من كل | Statement | Masri | 220 |
واحد فيهم إنه يكتب قصة، عشان ينشرها في المجلة اللي ناوي يطلّعها في "إنجلترا". بيكتب "أوسكار وايلد" روايته الـMasterpiece، "صورة "، اتكلمنا عنها في حلقة، يا عزيزي. طبعًا "دويل" كان هيموت ويقدّم رواية تاريخية عظيمة، بس الناشر الأمريكي كانت عاجباه جدًا قصة "شيرلوك" وشاريها، ودا السبب الرئيسي اللي خلّى الناشر | Statement | Masri | 226 |
يقعده على ترابيزة واحدة مع كاتب بحجم "أوسكار وايلد". العرض، يا عزيزي، كان مغري جدًا، 100 جنيه إسترليني، ودي ثروة صغيرة، خصوصًا إن "آرثر" بقى أب، وهنا، "آرثر"، وهو عاصر على نفسه لمونة، يقدّم رواية قصيرة بطلها "هولمز". ولكنه، السنة اللي بعدها، يحصل تغيُّر مهم، هيبدّل مسار حياته ويربطه بـ"هولمز" | Statement | Khaleeji | 224 |
برباط أبدي! مجلة Strund الشهرية هتطلب من "دويل" قصة جديدة لـ"شيرلوك" ود. "واطسون"، "دويل"، يا عزيزي، وقتها، كان مزنوق في قرشين، فبيوافق، "وأهي نحتاية ومصيرها تخلص!" بس المرادي، القصة بتنزل وبتذهل القراء، والمجلة بتطلب قصص أكتر في أسرع وقت، وبتتفق معاه على 150 جنيه إسترليني عشان ينشر 6 قصص، واحدة | Statement | Khaleeji | 218 |
كل شهر، على شكل حلقات. ودي حاجة ما حصلتش قبل كدا لـ"آرثر"، سلسلة من القصص القصيرة المتصلة. بعض النقاد بيعتبروا المسلسلات الـSoap Operas، اللي بنتابعها بشغف حلقة ورا حلقة، متاخدة بالأساس من هذا الشكل. هنا، يا عزيزي، حصل مشكلة، نجاح "هولمز" المدوي لخبط حسابات "دويل" وطموحاته الأدبية، حتى القصص القديمة | Statement | Khaleeji | 213 |
اللي ما نجحتش، رجعت تتقري بكثافة. تخيل، يا عزيزي، عندك شركة انت مش مهتم بيها، وعيّنت موظف جديد، بس الموظف دا عمّال يبهرك ويعلّي من أرباح الشركة، وقوّمك على رجليك، وعمل منك بني آدم، وانت هتموت وترفده! فانت مش عارف انت متغاظ منّه ولّا فخور بيه ولّا إيه! المهم، إن | Statement | Masri | 194 |
"هولمز" بينتصر في أول جولة. البطل التالت لقصص "شيرلوك هولمز" كانت "لندن" في العصر الفيكتوري، اللي "دويل" عاد اختراعها، مدينة من العوالم السفلية المرعبة، اللي بيخفي ضبابها جرايم رهيبة، وخصوصًا، مع انتشار أسطورة "جاك السفّاح"، الـSerial Killer اللي كان مشيّب "لندن"، واللي ما حدش قدر يعرف هو مين، وخلّى "لندن" | Statement | Khaleeji | 216 |
كأنها جاهزة ومستعدة لظهور "شيرلوك هولمز". مواجهة المحقق مع القتلة في القصص دي، خلّاها أشبه بدراسة دقيقة للجوانب المظلمة في النفس البشرية. وفي الوقت اللي بتحصل فيه الثورة الصناعية، بتتغير تركيبة المدن بظهور العاهرات واللصوص والقتلة، باختصار، عالم مُلغَّز. وفي عالم مليان ألغاز، "هولمز" هيمثل انتصار المنطق وحل اللغز. شخصي... | Statement | Masri | 228 |
"هولمز" ببراعته وذكائه، بقت شخصية بتطمّن القراء. كون العقل والعلم هينتصروا في الآخر على الخرافة والشر، دا شيء مطمئن. "ما بحبش يا الحركات اللي انت بتعملها، عشان تكسّب نفسك انت وحلقاتك والشخصيات اللي بتتكلم عنها في الحلقات أهمية! يعني، شخصية تخيلية في قصة قصيرة، هي دي اللي هتعدل العالم؟" انت | Question | Iraqi | 211 |
بتتكلم كدا ليه؟ هه؟! إيه دا؟! آه، إيه القرف دا؟! بأهزر، يا عزيزي! خُد بالك، يا عزيزي، إن كل الخناقات دي مع أشخاص في دماغي! انت مش معني بيها بأوي! انت، يا عزيزي، دكتور "واطسون" بتاعي، اللي بأقعد "أفنإن" بيه من معلومة لمعلومة، حد أقدر أسند عليه، بدل ما أنا | Question | Masri | 202 |
باين إني طول الوقت بأكلم نفسي! خلّيني أقولّك إن الشرطة قبل ظهور "هولمز"، ما كانتش بتستخدم العلم في كشف الجرايم. الفرنسي "إدموند لوكارد" لمّا عمل أول مختبر جنائي للشرطة في "ليون"، في "فرنسا"، سنة 1910، كان مُعتبِر إن مغامرات "هولمز" هي مصدر الإلهام. بصمات الأصابع وتعقّب الآثار، استخدام الكيميا وعلم | Statement | Khaleeji | 219 |
السموم، وتحليل بقع الدم، كل دي حاجات ظهرت في القصص قبل ما تستخدمها الشرطة في الواقع. تخيل، يا عزيزي، إن احنا يبقى عندنا دكتور موهوب في كتابة الجرايم، يخلّي عندنا فعلًا قدرة أحسن إن احنا نقفش المجرمين! - "نقفش إيه يا ؟!" - المجرمين. دي نقلة حلوة في علم الجريمة. | Question | Masri | 192 |
بس دا لو بيفسر هوس الناس في القرن الـ19 بشخصية "هولمز"، إن هو كان صوت العلم وقت ما الصوت الجهل كان أعلى، وإن هو بارع علميًا وبيستخدم أساليب متطورة، فليه بقى احنا لحد دلوقتي لسة مفتونين بيه؟ أساليبه دي تُعتبر في العصر الحالي أساليب بدائية، وزي أي شخصية، قام بواجبه | Question | Masri | 189 |
وكان حلو في مرحلته، روّح بقى! والإجابة، يا عزيزي، على هذا السؤال هي الشخصية، الـCharater، "شيرلوك"، من الصفحة الأولى، مرسوم كشخصية فظة، غليظ اللسان مع كل اللي حواليه، ما عندهوش تعاطف مع الناس، "دبش يعني يا ؟" دبش. آه، هو خد حظه من الذكاء في الذكاء اللي بيحل الجرايم، الاجتماعي | Question | Khaleeji | 194 |
دا، يعني، ربنا يسهل! "شيرلوك" ما كانش نوعية البطل اللي متعودين نشوفه، معرفته ما لهاش حدود صحيح، لكن برة معرفته دي وهوسه بحل الجرايم، ما فيش حاجة تانية تهمه، عقل خالص ومجرد ماشي على رجلين! ولمّا ما يبقاش فيه حاجة تتحدى عقله، كانت هوايته الوحيدة إنه يتعاطى الكوكايين لدرجة الإدمان، | Statement | Khaleeji | 211 |
لازم نموتله حد عشان يتعافى! يمكن من هذه التركيبة، نقدر نفهم إنه عبقري، ولكنه مش مبسوط. ودا يخلّينا نخلق مشاعر معقدة تجاهه، شايفينه أذكى مننا، بس مش أعلى مننا، مش بس بنحترم ذكاءه، ولكن كمان بنتعاطف معاه، "شيرلوك" بيمتلك شخصية مدركة لذكائها وموهبتها، ولكنه كمان بيعاني بسببها، نفس التركيبة اللي | Statement | Masri | 226 |
اترسم بيها مسلسل House الشهير، اللي ما كانش عبقري في الجرايم، ولكنه كان قادر يشخّص الأمراض المستعصية، وكأن الأمراض هي الخطر اللي بيدوّر عليه. كمان كان ساكن في بيت رقم 221B Baker Street، دا طبعًا العنوان الأشهر في تاريخ الدراما، نفس عنوان "شيرلوك". دكتور "هاوس" كمان كان عنده نفس الفظاظة | Statement | Masri | 190 |
بتاعت "شيرلوك". بس بالرغم من كل دا، يا عزيزي، ما تقدرش لا تكره دا ولا تكره دا، عشان كان عنده آلام من حادثة قديمة، مخلّياه يمشي على عُكّاز! فانت برضه هنا قادر تتعاطف، رغم عدم الكمال اللي فيهم، إلا إنك ما تقدرش تكرههم، كأن فيه نوع من الكيميا بيننا وبين | Statement | Khaleeji | 179 |
الشخصيات الدرامية، اللي بتكون كريهة وCool في نفس الوقت! ومخبية ورا إبهارها للناس تعاسة حقيقية! شخصية بوهيمية تفعل ما يحلو لها، وبتطلع صح في الآخر. خلّينا، يا عزيزي، نرجع لحكاية "آرثر كونان دويل"، بالفلوس اللي دفعتها مجلة Strund لـ"دويل"، مقابل القصص بتاعت "هولمز"، قدر بالفعل "دويل" يحقق حلمه ويصدر روايتين | Statement | Khaleeji | 225 |
تاريخيتين، أخيرًا، هيعمل حاجات مش تجارية، الحاجات اللي نفسه فيها، الإبداع الحقيقي، الفن! والروايتين، يا عزيزي، بالفعل بينزلوا السوق، ولكن ولا أي حاجة! الجمهور استقبل الروايتين بشكل فاتر جدًا، بارد جدًا، لأنه كان عايز قصص مين؟ قصص "شيرلوك"! بالرغم من نجاح كل قصص "هولمز"، إلا إن "آرثر كونان دويل" ما | Question | Masri | 221 |
كانش بيعتبرها تحفته الأدبية، كان شايف نفسه كاتب أكبر وأهم من كاتب روايات شعبية، "أنا أديب حقيقي، مش Pop Art Writer!" الاستقبال الضعيف لرواياته التاريخية كانت ضربة شديدة القسوة عليه، الجوابات، يا عزيزي، اللي بتوصلّه كانت مكتوبة لـ"هولمز"، مش ليه. عدد كبير من القراء من كُتر ما الشخصية مرسومة كويس، | Statement | Khaleeji | 201 |
ولمَسِتهم بالفعل، كانوا معتقدين إنه حقيقي. وهنا، يا عزيزي، بتظهر فكرة قتل "دويل" لـ"هولمز" للمرة الأولى، لمّا "دويل" بيبلّغ والدته بهذا القرار، بيكون رد فعلها شديد الغضب، وبترفض الفكرة بشكل قاطع. مجلة Strund بتظهرله وبتطلب سلسلة تانية من القصص، فقال، "والله لأهد المعبد على اللي فيه!" وقام بقى رايح طالب | Statement | Masri | 222 |
رقم مبالغ فيه جدًا. آلو، أيوة أنا اللي طلبت المبلغ دا، وجنيه إسترليني واحد مش هأنزل عنه! ولو مش عايزين، ممكن أروح اتحاد "جَدّة"! | Statement | Masri | 100 |
إيه؟ موافقين؟! ما أوقفش كتابة أبدًا؟! الفلوس هتجيلي Cash؟! الله يخرب بيتك يا "شيرلوك"! هتفضل لازق لأمي؟! وبالفعل، الإجابة اللي حصل عليها إنهم موافقين، "أرجوك ما توقفش كتابة، وهندّيك ألف جنيه إسترليني مقابل 12 قصة جديدة." 3 أضعاف اللي كان طالبه أول مرة. وهنا، "آرثر" يتحبس في القفص الذهبي اللي | Question | Khaleeji | 224 |
اسمه "شيرلوك هولمز"، ولكن مش دا السبب اللي خلّاه مهووس أكتر بفكرة التخلص من "هولمز"، إذا كان "جوزيف بيل" هو الطبقة الأولى اللي ساعدته يرسم شخصية "شيرلوك هولمز"، سماته العامة، شكله من برة، تحليلاته، فالطبقة المخفية في "شيرلوك" هي "آرثر كونان دويل" نفسه، اللي حط كل الجوانب المظلمة والمزعجة في | Statement | Masri | 204 |
حياته المعقدة وطفولته المؤلمة، سواء على إيد أبوه القاسي، أو حتى أمه، اللي شافها بتدخل علاقة غير شرعية، خد كل دا، وحطه في شخصية "هولمز"، الشخصية اللي يمكن وصفها بإنها شخصية بتعاني من اكتئاب عميق، وتقلبات مزاجية شديدة، كمان إدمانها للكوكايين مش بعيد عن إدمان بابا "آرثر" للكحول، وفي عدد | Statement | Masri | 206 |
كبير من القصص، بيحصل ربط بين ارتكاب العنف والشرب، سامع يا حاج؟! الجانب المظلم من حياة "دويل"، اللي بتعكسه قصة "شيرلوك هولمز"، كان أكبر بكتير من قدرته على التحمل، وكأنه بيعيد ليه كل ذكرى سيئة مر بيها، وبيجبره على مواجهتها! ودا على عكس الروايات التاريخية، اللي كان عايز يكتبها، واللي | Question | Masri | 199 |
كانت بتمثلّه من أيام طفولته منفذ للهروب من الواقع القاسي، لعالم تاني مليان بالقِيَم والمُثُل والنُبل وأخلاق الفرسان. ولكن يوم عن يوم شخصية "هولمز" بتطغى على حياة "دويل" نفسه، لأنه شخصية شَبَه الواقع، حقيقية، عبقري استثنائي في مكان مش شبهه، !A Fish Out of Water شخصية فعلًا من لحم ودم. | Statement | Masri | 195 |
ودا اللي بيخلّيها، يا عزيزي، مع الوقت، تركن "آرثر كونان دويل" للضِل، وتتحول شخصية "شيرلوك هولمز" المُؤلّفة الخيالية لشخصية حقيقية أكتر من "آرثر كونان دويل"! وكأن "هولمز" عنده قدرة شيطانية اعتبرها "دويل" بتدمر حياته ككاتب! وبدل ما تساعده إنه يتحرر ويعمل اللي هو بيحبه، بعد ما خلّته مستقر ماديًا، لأ، | Statement | Khaleeji | 222 |
دي شغّلته عندها، وخلّته مجرد سكرتير ليها! أنا شايف، يا عزيزي، القصة دي عظيمة، إن انت، يا عزيزي، تعمل شخصية من خيالك، وتصبح بتشتغل عند الشخصية دي، تصبح الشخصية دي أكثر قوة منك، مع إن انت اللي خالقها، انت اللي عاملها! والمفروض إنك قادر تتخلص منها، بس مش قادر تتخلص | Statement | Masri | 192 |
منها! الخيال بتاع "دويل" بقى أقوى من واقعه، لدرجة إن الخيال بقى يتحكم في واقع "دويل" ويعيد كتابته. عشان كدا، يا عزيزي، "دويل" قرر يفعّل الأحقاد القديمة تجاه "هولمز" ويقتله. بيقول "دويل" في مذكراته، "أنا قررت إني هأدفنه، حتى لو هأدفن معاه حسابي البنكي." ولكن "دويل" الكاتب العظيم، اللي بيرفض | Statement | Masri | 212 |
يعمل حاجة نُص نُص، ويوم ما يعملّه نحتاية ولّا سبّوبة، يطلّع "هولمز"، هيعمل قصة أخيرة ملحمية، لازم جريمة القتل اللي هيرتكبها بنفسه ضد الشخصية اللي هو عملها، تكون جريمة غير عادية، جريمة جميلة. وزي ما انت عارف، يا عزيزي، ما فيش حدوتة حلوة أو قصة حلوة من غير شرير، دي | Statement | Khaleeji | 198 |
كانت لحظة وصول "موريارتي". بيبتكر "آرثر كونان دويل" لـ"هولمز" خصم بيدّيله اسم زميله المتنمر في المدرسة الداخلية اللي كان فيها وهو طفل، "موريارتي". ولكن "موريارتي" مش هيكون خصم عادي، وإنما خصم جدير بمواجهة عملاقة، إمبراطور الجريمة، العبقري الشرير، أمير الظلام. على حسب وصف "دويل"، فـ"موريارتي" "نيجاتيف" معكوس لشخصية "هول... | Statement | Masri | 239 |
ما يقلّش عنه في الثقافة أو في الذكاء أو في العبقرية، بيختار "دويل" مكان المعركة الأخيرة في مكان مذهل، شلّالات "ريتشنباخ"، اللي اكتشفها أثناء جولته في "سويسرا"، وبالفعل، بيتنشر اللغز الأخير بعنوان The Final Problem، في ديسمبر سنة 1893. وكالعادة، القصة بتنتهي بوصول "هولمز" للحل النهائي للغز، بس المرادي، بيقع | Statement | Khaleeji | 205 |
مع "موريارتي" في الشلالات، وهما متشابكين وش لوش، كأنهم اتحاد للنور مع الضلمة، ويقعوا مع بعض في الهاوية العميقة. المشهد دا، يا عزيزي، هيفضل خالد في الأذهان لحد النهاردة، وهيكون أكتر مشهد بيتكرر في الأفلام والمسلسلات، اللي متاخدة عن "شيرلوك هولمز". "كونان دويل"، يا عزيزي، بيدبح الفرخة اللي بتبيضله دهب، | Statement | Khaleeji | 217 |
من غير شعور بالتردد أو ذرّة ندم، وبيحس أخيرًا بالراحة والحرّية. طبعًا، يا عزيزي، Good for Him, For Now! لأن دا لم يكن الوضع عند القراء، اللي أُصيبوا بالذعر والذهول، كأن بالفعل هناك جريمة حصلت، ما حدش فيهم صدّق اللي قراه بعينيه، " مش ممكن يموت!" كتير من المعجبين بالسلسلة | Question | Masri | 192 |
راحوا الصبح لأشغالهم وهما لابسين شراب حداد. هو يا حبيبي عينه مغرّبة ولونه مخطوف، وبيتكلم في الموت كتير! البقاء والدوام لله! القراء كانوا بيبكوا بالدموع، وبيوصل لـ"دويل" والمجلة والناشر رسايل من مئات القراء الغاضبين، "انت بتقتل الشخصية ليه؟! انت مالك؟! هو عشان انت اللي كتبتها، تموتها؟!" عايز أقولّك، يا عزيزي، | Question | Iraqi | 231 |
إن 20 ألف قارئ لغوا اشتراكهم من المجلة بسبب "دويل"، دُول، يا عزيزي، دلوقتي لو عملوا Unfollow لواحد، يزعلوه! متخيل بمعايير زمان؟! 20 ألف قارئ! المبيعات في "أستراليا" للمجلة انخفضت بشكل حاد، أعضاء في العيلة المالكة كانوا في حالة من الصدمة والذهول. وبالرغم من آلاف المناشدات والتهديدات اللي وصلت لـ"دويل"، | Question | Masri | 211 |
إلا إنه عمل De-activate، ولم يكن مهتم خالص، "مش هأرجّعه، يعني مش هأرجّعه!" فليحترق العالم، المهم أحس إن أنا حُر! أحس إني عايش من جديد! ما فيش تاني مهما حصل!" يُقال إن سيرة "هولمز" كانت بتخلّيه يحس إنه عايز يرجّع! شعبية "شيرلوك هولمز" كانت أكبر من شعبية "دويل" بكتير، واتخلق | Statement | Masri | 190 |
بينهم منافسة وعداوة، يمكن من طرف واحد، آه، بس الطرف دا كان بيموت من الغيظ، "يا ريتني ما عملتك!" وجود "هولمز" كان مؤذي لـ"دويل" بالفعل، وحس "دويل" إنه تحول لخادم عند "شيرلوك"! | Statement | Khaleeji | 130 |
"يا ريتني ما عملتك! يا ريتني ما عملتك! يا ريتني كنت عملت ولّا كلمات متقاطعة بدل ما أكتبك!" وصل "آرثر كونان دويل" مع "هولمز" لمرحلة "يا أنا، يا هو"، مش محتاج أحرقلك، يا عزيزي، بس مين فيكم يعرف "آرثر"؟ ومين فيكم يعرف "شيرلوك"؟ "آرثر" بيسافر في جولة حوالين العالم، وبيشارك | Question | Khaleeji | 210 |
في حرب في "جنوب أفريقيا"، بين "بريطانيا" و"أمريكا" عشان يستعيد روح المغامر اللي جواه، ولمّا بيرجع، بيحصل على لقلب فارس، ويبدأ يشتغل على سلسلة جديدة من الروايات التاريخية. ولكن إذا كان "دويل" كسب معركة، فهو ما كسبش الحرب، وبالرغم من إن "شيرلوك هولمز" اختفى لمدة 8 سنين كاملين، إلا إن | Statement | Khaleeji | 203 |
ما فيش لحظة بطّل فيها الجمهور يكتب الشخصية دي، - "الكاتب سافر طيب!" - "عايز !" - "الكاتب بيحارب في ." - "عايز !" "الراجل رجع وبيكتب رواية تاريخية جديدة حلوة." "عايز !" زي ما انت توقعت، يا عزيزي، بتفشل الروايات التاريخية في جذب القراء لـ"دويل"، كل اللي الناس فاكراه | Statement | Khaleeji | 180 |
له هو "هولمز". الموضوع دا، يا عزيزي، بيذكرني بالـAnthropologist المعروف "دافيد جرابر"، كان بيقول، يا عزيزي، إن انت لمّا تعمل حاجة ناجحة، العالم بيحرص إن انت ما تعملش حاجة غيرها، تيجي تكتب كتاب ناجح، يقولّك، "طب ما تحوله مقال." يقولّك، "طب ما تحوله فيلم وثائقي." "طب ما تحوله مسرحية." "طب | Statement | Khaleeji | 202 |
ما تحوله فيلم." "طب ما تحوله مش عارف..." "يا جدعان، عايز أعمل حاجة جديدة، عايز أأُبدع! عايز أغيّر من نفسي!" "لأ، عايزين القديم اللي احنا بنحبه دا!" ولمّا تيجي ترجع تعمل القديم، يقولّك، "ما انت زنقت نفسك في شخصية بصراحة! انت محتاج تغيّر الـTone اللي انت شغال بيه دا! انت | Statement | Masri | 196 |
محتاج تغيّر جلدك! انت محتاج تخرج من عباءة الشخصيات الناجحة!" ارسى يا عالم على وضع! ارسى، تعبتنا! هنا، يا عزيزي، "آرثر كونان دويل" بيرضخ. - "بجد يا ؟!" - بيرضخ، يا عزيزي. "اقتنع بكلام الجمهور يا ؟" لا، يا عزيزي، هو كان عايز فلوس! "إيه يا الكلام دا؟! هو مش | Question | Masri | 190 |
قال، هدفن حسابي البنكي مع ؟! يا عزيزي، دا كلام بيقوله والـ"فيزا" عمرانة، "إنما أنا راجل غلبان، رحلة كشّطت أمي!" هو، يا عزيزي، واحد وقت الغضب بيقعد يقول، "يلعن الشغل على اللي شغالينه! وأنا مش قاعدلكم فيها دقيقة واحدة!" يشوف الظرف الأبيض، يـSit! "آرثر" يقولّك، "فكك من التاريخي، وفكك من | Question | Masri | 212 |
تاريخي، أنا عايز أتعشى!" بيستسلم "دويل"، ولكن على شرط واحد، "أنا هأرجّع مرة واحدة بس، مش هأحييه من الموت، هأرجّعه بقضية قديمة حصلت قبل 3 سنين من وفاته." قال يعني كدا استسلم بشياكة! في مغامرة بعنوان The Hound of The Baskervilles، "كلب عائلة ". "شيرلوك"، على العكس، مش هيحارب قوى | Statement | Masri | 189 |
الشر أو قوى الظلام المرادي، ولكنه هيحارب مخلوق خيالي، كلب أسود كبير بينشر الخوف والظلام في المستنقعات. عودة شديدة الغرابة، اتكتبت بمزاج سوداوي جدًا. عودة مُرّة وياما بهدلت أبطال! "هولمز" نفسه بيظهر قليل جدًا في أحداث القصة، بينما "واطسون" هو العنصر الأوضح في القصة، اللي قايمة عليه المناقشات والتحقيقات. "واطسون" | Statement | Khaleeji | 224 |
اللي طول السلسلة بيتقدم على إنه أحمق بالكامل، على عكس "هولمز"، "واطسون" ما عندهوش لا ذكاء ولا قوة ملاحظة "شيرلوك"، وكل تفسيراته للقضية بتطلع غلط. زي "توجو موري" في "كونان" كدا، يوصل في أول الحلقة يقول كل حاجة غلط عن الجريمة، وبعدين ينام، فالح بس يقول، "، اتصلي بالشرطة!" المهم، | Statement | Khaleeji | 201 |
إن "هولمز" طول القصة واخد مسافة، بيعمل تحقيقه الخاص بيه، وبيتفرج على "واطسون" من بعيد، وبنشوف "هولمز" هنا، بيرتكب أخطاء مرة ورا التانية، ما فيش حقيقة مُطلَقة زي اللي بيوصلّها كل مرة، بنشوف ثغرات في تفكيره والمنطق بتاعه، ولكن الأهم إن "شيرلوك" نفسه بنشوفه بيظهر في المستنقعات، بيظهر لـ"واطسون" بطريقة | Statement | Khaleeji | 227 |
مخيفة، كأنه مع قوى الشر مش الخير! كأنه بيملك وجهين، قوة مزدوجة ومتناقضة من الخير والشر! اللمسة دي تحديدًا هي اللي عملها "آرثر" لـ"شيرلوك هولمز"، الشيطنة دي اللي ما نعرفش "آرثر كونان دويل" كان عاملها لسبب فني ولّا عشان ينتقم من "هولمز" ويخلّي الناس تكرهه، هتحول "هولمز" من شخصية ناجحة | Statement | Masri | 211 |
إلى أسطورة. قصة "كلب " مش بس بتنجح نجاح مدوي، لأ، دي بتُعتبر لحد دلوقتي أشهر قصص السلسلة، والضجة اللي اتعملت بعد نشرها، أثبتت إن 8 سنين من الغياب ما كانوش كفاية عشان حماس الناس تجاه "هولمز" يقل، الناس لسة جعانة "هولمز"، الضجة دي دفعت مجلة Strud إنها تزوّد الضغط | Statement | Masri | 188 |
على "دويل"، وترفع سعر القصص، ولكنه تاني، بيعترض وبيرفض، وبيكون رده قاطع إن ما فيش أي حاجة في إيده، "الموضوع انتهى، و مات، وخلّونا نشوف بقى المستقبل!" "، أنا معجب بهذا الرجل، لأنه آينعم تنازل عن مبادئه مرة، ولكنه لم يتنازل عنها مجددًا." انت بريء وأهوج وغلبان وعلى الله! "دويل"، | Statement | Masri | 208 |
يا عزيزي، بيقول كلمتين بيتقالوا واحنا في أول الشهر والـ"فيزا" عمرانة، تنزل "كارفور" يومين ورا بعض، ترجع تكتب اللي السوق عايزه! مهو، يا عزيزي، الممثلين بيقولّك، ما فيش ورق حلو ليه؟ ما عشان الكتاب في "كارفور"! يستمر، يا عزيزي، رفض "دويل" لسنتين، لحد ما الظرف الأبيض بييجي، يوصلّه عرض، يا | Question | Khaleeji | 213 |
عزيزي، بـ30 ألف دولار مقابل 6 قصص، يعني، في القصة الواحدة 5000 دولار! و60 ألف دولار مقابل 13 قصة. دُول، يا عزيزي، يعادلوا 2 مليون دولار النهاردة، دا راجل، يا عزيزي، كان بادئ القصة بـ25 دولار! مجلة Strund، ممكن أنا؟! أنا، أنا، هأكتب أنا! عرض لا يمكن رفضه! وبالفعل، "دويل" | Question | Masri | 195 |
بيرضخ. وفي 23 سبتمبر 1903، بيرجع "شيرلوك هولمز" من الموت، وبيثبت "هولمز" إن الأساطير لا يمكن تتقتل بسهولة، المثير للاهتمام، يا عزيزي، إن الكاتب بيلاقي خياله بقى أكبر منه، للدرجة اللي تخوفه هو شخصيًا، ويحس إنه أصغر من حاجة، خلقها هو بإيديه! لكن ازاي "هولمز" نجا من مصيره اللي المؤلف | Statement | Masri | 201 |
ادّاهوله؟ ازاي "هولمز" هيطلع من الشلال؟ ببساطة، "دويل" هيكتب إن "هولمز" ما وقعش في الشلال أصلًا، وأنقذ نفسه بحركة من حركات المصارعة اليابانية اللي بيعرف يعملها، ودي فكّت الاشتباك اللي كان بينه وبين "موريارتي"، اللي وقع لوحده في الهاوية. وعشان "دويل" يبرر غياب بطله، طول الفترة اللي محبي السلسلة بيسموها | Question | Khaleeji | 218 |
"فترة التوقف الكبيرة"، أو "الفجوة العظيمة"، اخترع "دويل" لـ"هولمز" فيها عدد من المغامرات، زيّف فيها "هولمز" موته، وغيّر هويته أكتر من مرة، قابل الدالاي لاما في "التبت"، زار "مكة" وعاش في "الخرطوم". الظاهر، "دويل" استسلم في صراعه مع "هولمز"، أو شِبه استسلم، وبدأ خلال الـ33 مغامرة الجايين، يتبسط بقى ويلعب | Statement | Masri | 218 |
ويرسم سيرة ذاتية أكثر تفصيلًا لـ"هولمز"، وبنعرف إن "شيرلوك" اتولد سنة 1854، لعيلة من الطبقة الأرستقراطية، وشقيقه الأكبر "مايكروفت"، بيشتغل في منصب مهم في الحكومة البريطانية، وإن "واطسون" هيتجوز، و"هولمز" هيفضل موقفه ثابت من العزوبية، ومخلص لذكرى حبيبته "إيرين أدلر". سيرة تفصيلية، هدفها في الظاهر إنها تبقى نوع من التعاي... | Statement | Masri | 235 |
السلمي، وهدنة بين "دويل" و"هولمز". في الحقيقة، هي طريقة لتأكيد سُلطته على "هولمز"، اللي أرهقه وخلّاه يحس إنه عبء شايله على كتافه. عشان كدا، "دويل" هيحاول يظهر في الحياة الطبيعية إنه ما يقلّش عظمة عن الشخصية اللي هو عملها، للدرجة اللي هتخلّيه يلعب دور المحقق، ويحقق في عدد من القضايا | Statement | Khaleeji | 206 |
الصعبة، اللي من بينها قضية لمحامي شاب من أصول هندية، اتحكم عليه بـ7 سنين سجن بتهمة تشويه حيوان. ولكن "دويل" هيثبت بالأدلة إنه بريء، وإن سبب إدانته أصوله الهندية. انت متخيل، يا عزيزي؟! بيبدأ يحس "دويل" إنه Insecure تجاه شخصية هو اللي عملها، اللي هو، "على فكرة، أنا جامد زيك! | Question | Iraqi | 199 |
أنا بأعرف أحقق زيك! أنا بأطلّع ناس بريئة وبالأدلة، ولمّا بأقعد في البيت، ما بأشربش كوكايين وبأروح أحارب في !" أنا بأجد القصة دي عظيمة، يا عزيزي. ما يكتفيش "آرثر" إنه يلعب دور المحقق، لأ، دا بيجرب نفسه كمان في السياسة، وبعد ما مات أخوه، وبعدها ابنه الكبير في الحرب | Statement | Khaleeji | 195 |
العالمية الأولى، بيروح لمنطقة غير متوقعة تمامًا، ومش شبه المجال اللي تميز فيه "هولمز". "دويل"، الرجل العقلاني صِرف، واللي رسم شخصية "هولمز" بناءً على العقل والإيمان بالعقل، بيتحمس لعالم الروحانيات وبيكون من أشد المدافعين عنه، وعن قُدرة الأحياء إن هما يتواصلوا مع الموتى. ورغم السخرية منه، إلا إنه ما اهتمش! | Statement | Khaleeji | 215 |
ولمّا بنتين من المدرسة في إحدى القُرى بيدّعوا إن هما قدروا صوّروا جنيات، بيعتبر "دويل" الرسوم دي دليل قاطع على اللي بيقوله. ولكن الحقيقة اللي اعترفت بيها واحدة من البنتين، واللي انت غالبًا هتكون عارفها، لو بتشوف الحلقات اللي فاتت، الصور دي كانت مزيفة باعتراف البنت، البنت اعترفت الاعتراف دا | Statement | Masri | 207 |
بعد وفاة "دويل" بعقود. تخيل إن صانع شخصية "شيرلوك هولمز" العظيمة، طفلتين خدعوه! بيكتب "آرثر" في المغامرة الأخيرة لـ"شيرلوك هولمز"، بيطلّعه على المعاش، بيحيله للتقاعد، بيوصفه للقراء إنه موضة زمنها عدّى، ولازم تُقف. لكن يوم 7 يوليو 1930، لمّا "آرثر كونان دويل" بيموت، بيتم نعيه بطريقة بتوضح، يا عزيزي، انتصار | Statement | Iraqi | 236 |
محسوبتك "شجرة الدُر" يا باشا. دا اسم الشهرة ولّا الاسم اللي في البطاقة؟ اسم الشهرة يا بيه. يا بت، انتي بتتعاطي حاجة؟ بتتعاطي حاجة؟ | Question | Iraqi | 101 |
حبوب لقاح بس يا سعادة البيه! شغالة في إيه؟ في المقاولات والبناء الضوئي يا بيه. التحريات بتقول إن عندك معلومات مهمة جدًا، معلومات هتفيدنا. يا باشا، معلومات إيه؟ أنا شجرة! شكلك كدا هتتعبينا معاكي! اثبت يا "محمد"! ومش هتكشفي أوراقك! من الآخر يا بيه، أنا مش هقدر أتكلم غير في | Question | Masri | 203 |
وجود الأستاذ "طارق الجنايني"، المحامي الخاص بشجرة العيلة. بتتحديني؟! وأحب أفكر حضرتك يا بيه، المقص دا لو لمسني، سكان "المعادي" مش هيرحموك! انتي بتتحديني يا شجرة؟! أنا، "جابر أبو الورد"، أقدم جنايني هنا، أتهدد من شجرة؟ طب أنا مش همشيكي من هنا، لحد ما أوصل لجذور الموضوع، إيه رأيك بقى؟ | Question | Masri | 212 |
مع احترامي لجذور الموضوع، ممكن حد يسقيني؟ عشان جذوري أنا جالها جفاف؟ تعاوني معانا، وأجيبلك ميّه وكل حاجة انتي عايزاها، سمادك إيه؟ عضوي زيادة يا بيه! قوليلي صحيح، التحريات بتاعتي بتقول إنك على علاقة بـ"ساندي". "ساندي" المطربة؟ إلا على علاقة بيها! دا أنا من الـTop Fans. - "ساندي" المطربة إيه | Question | Masri | 208 |
يا "شجرة"؟ - دي هايلة! احنا في تحقيق. تعرفي إيه عن إعصار "ساندي"؟ يا باشا، الموضوع دا مدفون جوايا، ولو حصل إيه، مش هأقدر أتكلم! - دا آخر كلام؟ - آخر كلام. يبقى انتي اللي اخترتي! لأ! لأ! لأ! لأ! | Question | Iraqi | 148 |
لا! لا! لا! لا! لا! لا! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! عزيزي، لو ربنا كرمك في يوم من الأيام ورُحت "إنجلترا"، عايزك تزور متحف الـ"أشموليان" في "أكسفورد"، المتحف دا لامم عدد كبير من الآثار ، إشي ممياوات على رسومات لـ"مايكل | Statement | Iraqi | 208 |
أنجلو"، على بدلة أبو "بوكاهانتس"! في الحقيقة، يا عزيزي، دا Collection هايل، لازم تشوفه. ولكن في أحد أروقة هذا المتحف الإنجليزي هناك تحفة فنية لا تُقدّر بثمن. "استنى يا ، ما تقولش، أنا عارف، مين يا ؟ الرئيس ؟!" الرئيس "بايدن"، يا عزيزي، تحفة فنية؟! التحفة، يا عزيزي، اللي بتكلم | Question | Khaleeji | 203 |
عليها لم تكن تحفة منهوبة، ولكنها جاتلهم كتبرع. التحفة دي هي أشهر وأغلى آلة كمان في العالم، الـMessiah Stradivarius، واللي صنعه هو الإيطالي "أنطونيو ستراديفاري"، من أكتر من 300 سنة. موسيقيين كتير بيعتبروه واحد من أفضل صُنّاع الكمان على الإطلاق وأعظمهم. وبيلعب بآلات الكمان بتاعته موسيقيين عالميين، "يو يو ما" | Statement | Masri | 216 |
و"بينكاس زاكرمان"، ولكن كمان، هذا الكمان ما فيش في حالته دي أي كمان Stradivarius. ببساطة شديدة، دا كمان لم يُستخدم من وقت عمنا "ستراديفيري". اللي هو من 300 سنة. عشان بس لو انت ما تعرفش يعني الأدبيات المتعلقة بهذا الموضوع. قيمة هذا الكمان ممكن توصل لأكتر من 20 مليون دولار، | Statement | Khaleeji | 183 |
دي تحفة موسيقية أثرية لن تتكرر. "والله يا ، حتى لو هتتكرر، مش هدفع فيها الرقم دا!" عشان مش معاك، يا عزيزي! خلّيني أقولّك، يا عزيزي، إن أنا بحكيلك هذه القصة، عشان أحكيلك على مشكلة، سنة 1999، حصلت مشكلة بسبب هذا الكمان، أحد المسئولين في متحف "متروبوليتان" في "نيويورك"، طعن | Statement | Masri | 199 |
في أصالة الكمان، وشكك إنه مش أصلي، وإنه مش Stradivarius. خُد بالك، يا عزيزي، المتحف دا متخصص في الفنون، عشان كدا، إن حد يتهمهم هذا الاتهام، عمل جدل كبير! طب يا جماعة، تعالوا نشوف شهادات الملكية، ونراجع مين باعه لمين، مين اشتراه من مين، دوّر مع نفسك في ورق من | Statement | Masri | 179 |
300 سنة، الله يعينك! دا انت ما معاكش وصلين نور على بعض! المهم، يا عزيزي، فضل هذا الجدال غير محسوم لسنين، لحد ما أكتر من باحث في علم الـDendrochronology، أو علم "التأريخ الشجري"... لو عرفت تنطق الاسم دا صح، تبقى عالم فيه! ... هؤلاء العلماء اجتمعوا وعملوا دراسات على هذا | Statement | Khaleeji | 179 |
الكمان، هطلع خروج درامي، وأرجع رجوع درامي. الـDendrochronology، يا عزيزي، أحد فروع العلوم، اللي بيعتمد في أساسه على ظاهرة بنشوفها في فصائل كتيرة من الأشجار، وهي إنها بتطلّع Layer أو طبقة جديدة لجذع الشجرة من برة، كل سنة أو كل موسم. الطبقة الجديدة من الجذع بتطلع على الطبقة اللي قبلها، | Statement | Masri | 193 |
والسنة اللي بعدها، هتيجي طبقة جديدة تطلع على اللي قبليها، وهكذا وهكذا. عشان كدا، يا عزيزي، لمّا تيجي تقطع جذع الشجرة، بتشوف حلقات جوا بعض، الحلقات دي هي طبقات الجذع، اللي الشجرة كوّنتها فوق بعض على مدى سنين. كل شجرة ليها شكل للحلقات بتاعتها، مش كل نوع شجرة، لأ، كل | Statement | Masri | 200 |
Individual شجرة، حاجة كدا زي البصمة، أو بطاقة هوية للشجرة. خُد بالك، يا عزيزي، من الموضوع دا، عشان لمّا الشجرة تطّلب للعدالة! كل شجرة، يا عزيزي، ليها حلقات Unique خاصة بيها. لو عدّيت الحلقات كمان، هتقدر تعرف الشجرة دي عمرها أد إيه، وموجودة في المكان دا بقالها كام سنة، لأن | Statement | Masri | 189 |
لو الشجرة بتطلّع طبقة جديدة كل سنة، يبقى عدد الحلقات هو عمر الشجرة، لمّا ندرس، يا عزيزي، الحلقات دي بعمق وبتفصيل، نقدر نعرف معلومات إضافية عن حياة الشجرة، زي مثلًا عرض الحلقات، اللي بنقدّر بيه مقدار نمو الشجرة كل سنة. من الآخر كدا، CD وCV الشجرة بقى معانا! ماضيها كله | Statement | Masri | 199 |
في جيبنا. الفكرة، يا عزيزي، إن احنا تقريبًا بنعرف الكلام دا بعد ما نقطع الشجرة! "، مع كامل احترامي للشجرة، ولشهادة الميلاد اللي طلعت للشجرة، والفيش والتشبيه اللي طلعوا للشجرة، بس فاكر، في أول الحلقة، كان فيه كمان وتحفة أثرية وحوار داير؟ احنا إيه اللي ودّانا هناك؟" يا عزيزي، انتظر! | Question | Iraqi | 211 |
اتفرج، يا عزيزي، على الربطة الدرامية! باحثين الـDendrochronology دُول درسوا كمان الـStradivarius المثير للجدل، عشان يقولوا هل دا Stradivarius أصلي ولّا لأ، وحللوا وقارنوا حلقات الخشب بتاعته بكمانات Stradivarius تانية، ولقوا إن في الحقيقة هذا الكمان له إخوات من نفس الشجرة. ما احنا معانا البطاقة! الحمد لله، ما طلعتش لقيط... | Statement | Khaleeji | 206 |
سامع يا بيانو؟ الباحثين أثبتوا الكلام دا، لمّا لقوا تطابق كبير بين نمط الحلقات في الخشب، وبكدا، قدروا يثبتوا إن الـMessiah Stradivarius هو بالفعل Stradivarius أصلي وابن حلال، الـStrad بتاعك طلع أصلي، ما طلعش "استيراد"! مش محتاجة كلام خلاص، نامي يا "أكسفورد"! علم، يا عزيزي، الـDendrochronology قد يبدو ليك إنه | Question | Khaleeji | 206 |
هفأ وسط العلوم التانية، "بصراحة يا ، آه، دي ناس قاعدة تعدّ غوايش الشجر، ما بيخترعوش الذرّة يعني!" في الحقيقة، إن الموضوع أهم وأكبر من كدا بكتير، علم الـDendrochronology أو التأريخ الشجري، ودراسة حلقات الشجر، مش بس مناسب لمطابقة أنماط الخشب ببعضها، زي ما حصل في القصة بتاعت الكمان، مش | Statement | Masri | 197 |
Subsets and Splits
No community queries yet
The top public SQL queries from the community will appear here once available.